ལས་ཀའི་བྱེད་ཐབས་ནང་དུ་ཁྱོན་ཡོངས་ནས་འཕྲིན་གཏོང་ཐོན་ཁུངས་ཀྱི་དོ་དམ་ལ་ཤུགས་སྣོན་རྒྱབ་ནས།སྙད་གཙེར་ཁ་པར་ཤེར་རྟོགས་དང་ཞུ་གཏུག་ཐག་གཅོད་བཅས་ཀྱི་གོ་རིམ་འཐུས་ཚང་དུ་གཏོང་རྒྱུ་དང་།སྙད་གཙེར་ཁ་པར་གྱི་ཁྱབ་སྤེལ་བརྒྱུད་ལམ་གཅོད་དགོས་པ།ལག་རྩལ་ཐབས་ལམ་ཀྱི་འཛུགས་སྐྲུན་ལ་ཤུགས་སྣོན་རྒྱབ་ནས།སྙད་གཙེར་ཁ་པར་གྱི་འགོག་སྲུང་ནུས་པ་མཐོར་འདེགས་གཏོང་དགོས་པ།ཕྱོགས་ཀུན་གྱི་སྟོབས་ཤུགས་ཕྱོགས་བསྡུས་སྐོང་འཐེན་བྱས་ནས།ཁ་པར་གཉེར་ཚོང་བྱ་སྤྱོད་ཚད་ལྡན་དུ་གཏོང་བ་དང་།སྙད་གཙེར་ཁ་པར་གྱི་ཕུགས་ཕན་དོ་དམ་ཚོད་འཛིན་ལམ་སྲོལ་འཛུགས་རྒྱུ།ཚོང་ལས་གཉེར་ཚོང་རིགས་ཀྱི་ཁ་པར་གྱི་གཏོང་ཐབས་ཚད་ལྡན་དུ་གཏོང་བ་དང་།སུན་བཟོ་དང་སྒྲིག་འགལ་ཉེས་གསོག་རིགས་ཀྱི་ཁ་པར་མངོན་གསལ་ཇེ་ཉུང་དུ་གཏོང་བའི་དམིགས་འབེན་མངོན་འགྱུར་བྱས་ནས།འཕྲིན་གཏོང་གི་ཁོར་ཡུག་ཡག་པོ་བསྐྲུན་དགོས་པའི་བླང་བྱ་བཏོན་ཡོད།